  Майя Бывальцева 27-тӥ гудырикошконлы Удмуртиын эшшо 30 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Черламъёс пӧлын Ижкарысь 19 адями, Глазкарысь но Воткаысь быдэн куинь адями, Дэри ёросысь кык адями. Быдэн одӥг учыр Алнаш, Кез но Шаркан ёросъёсын пусйизы. 30 адями йӧназ. Одӥг мурт улонысь кошкиз, кышномуртлы 78 арес вал. Туннэ нуналлы элькунын выль коронавирус инфекциен черлан 3 сюрс 92 учыр лабораториосын зэматэмын. 2 сюрс 561 адями йӧназ, 58 мурт кулӥз. Та дыре кызь куатезлэн висисьёслэн тазалыксы секыт лыдъяське. Тулыспалысен Удмуртиын коронавируслы 262 сюрс 892 эскеронъёс ортчытӥзы, берлояз нуналэ – 3 сюрс 353. ⠀  Тегъёс: Тазалык Ижкар висён Удмуртия коронавирус  